קובי פרג'

קובי פרג' (נולד ב-31 באוגוסט 1980, י"ט באלול ה'תש"ם) הוא שחקן, קומיקאי, מגיש רדיו, מפיק ובמאי קולנוע דוקומנטרי ישראלי. בין סרטיו "פוטו פרג'" (2016), אלבום פרטי (2018), "להאיר את יוסי" (2019),"המלכה שושנה" (2021), "סרט בסנטר" (2023) ו"שאגת ש"ס" (2024). פרג' ידוע גם בשל יצירתו וכיכובו בקומדיית המצבים "הפיג'מות", "תאג"ד" ו"סברי מרנן". פרג' נולד בפתח תקווה לדליה ולעזרא פרג'. משפחתו עלתה מבגדאד בעיראק בשנת 1951 למעברת עמישב בפתח תקווה. אביו הקים יחד עם אחיו את חנות הצילום "פוטו פרג'", תחילה בפתח תקווה ובהמשך בתל אביב. החנות, בה עבדו כל בני המשפחה, הפכה תוך מספר שנים לסיפור הצלחה ארצי ולשם נרדף לצילום בישראל. בנעוריו עבד פרג' בחנויות ומעבדות הצילום של אביו ואחיו, עזרא ובן פרג'. בשנת 1999 התגייס לתיאטרון צה"ל והחל בקריירת משחק. במהלך שירותו בתיאטרון צה"ל הכיר את אילן רוזנפלד ועודד פז. מיד לאחר שחרורם יצרו, שיחקו וכתבו לצד במאי הסדרה רובי דואניאס את קומדיית הקאלט "הפיג'מות", ששודרה בין השנים 2003–2015 במשך 9 עונות בערוץ הילדים. פרג' ועמיתיו כיכבו בסדרות ספין-אוף שיצרו לסדרה, "קפה קר-סול" ו-"הפיג'מות במופע של דובל'ה". השלושה יצרו גם את תוכנית המערכונים "העיר שלנו" ששודרה בערוץ 2, ושיחקו בסדרת הטלוויזיה "האחים דה גמה" בערוץ לוגי. לאורך השנים פרג' יצר תוכניות ילדים נוספות וכן לקח חלק בעשרות תפקידי אורח בסדרות שונות. שיחק בטלוויזיה בין השאר בסדרות: "תאג"ד", "האחיות המוצלחות שלי", "פגע וברח" של נטפליקס, "ילדי בית העץ", "שב"ס", "מותק בול באמצע" ו"מצולמים". משנת 2017 הצטרף לקאסט הקבוע של "סברי מרנן" (קשת, ערוץ 12). כמו כן פרג' מוביל בקולו את הסדרה "להציל את חיות הבר" (כאן חינוכית). בין תפקידיו בקולנוע - סרטו של אבי נשר, "פעם הייתי", "מפריח היונים" של ניסים דיין, "הכל שבור ורוקד" של נוני גפן ו"קריוקי" של משה רוזנטל. פרג' הוא גם שחקן תיאטרון. בין השנים 2014–2018 שיחק בתיאטרון הקאמרי, בין ההצגות: "חולה אהבה בשיכון ג'" ו"ציד המכשפות". משנת 2019 החל לשחק בתיאטרון בית ליסין, בהצגות: "לילה אחד, מרקוביץ" בבימויו של עירד רובינשטיין ו"סינית אני מדברת אליך" בבימויה של ציפי פינס. משחק גם בהצגה "טריאז'" בבימויו של אילן רונן. בשנת 2016 החל פרג' את דרכו כבמאי קולנוע תיעודי עם סרט הביכורים שלו "פוטו פרג'". הסרט מגולל את סיפור משפחתו שעלתה מעיראק והקימה את חנות הצילום המיתולוגית, והפכה שם נרדף לצילום בישראל. הסרט היה מועמד לפרס אופיר לסרט התיעודי הטוב ביותר לשנת 2016 וזכה בפרס הצילום בפורום היוצרים הדוקומנטריים. הסרט הוקרן בפסטיבל ירושלים ובפסטיבלים רבים בעולם, והופץ מסחרית בבתי הקולנוע בארץ. בשנת 2017 הקים פרג' לצד מוריס בן מיור את "סטודיו בן-מיור & פרג'" לסרטים תיעודיים. יחד עם הבמאי והעורך שאולי מלמד החלו השלושה ביצירת סרטים תיעודיים עבור גופי שידור שונים. בשנת 2018 יצא סרטם הראשון לטלוויזיה "אלבום פרטי". בשנת 2019 יצא סרטם "להאיר את יוסי" אודות יוסי בנאי. הסרט היה מועמד לפרס אופיר בקטגוריית הסרט התיעודי. להאיר את יוסי" זכה בפרס העריכה ובפרס המוזיקה המקורית בפורום היוצרים הדוקומטריים. באותה שנה אף היה היה לסרט הישראלי הנצפה ביותר בסינמטק תל אביב. בשנת 2021 יצא סרטו הרביעי, "המלכה שושנה" אודות חייה של הזמרת שושנה דמארי. הסרט נבחר לפתוח את פסטיבל דוקאביב באותה השנה וזכה לשבחים מהמבקרים. בשנת 2023 הוציאו פרג' ובן מיור את "סרט בסנטר" אודות דיזנגוף סנטר בתל אביב. בשנת 2024 יצאה סדרה בת 3 פרקים "שאגת ש"ס" שיצרו בן מיור ופרג' אודות קורותיה של מפלגת ש"ס. הסדרה שודרה בהוט 8. פרג' הוא גם מגיש רדיו. מזה עשור מגיש יחד עם אחיו בן פרג' תוכנית שבועית בגלי צה"ל בימי חמישי ושבת. כמו כן מגישים השניים תוכניות חג וספיישלים על גיבורי תרבות. בעבר היו ממגישי הרצועה "ציפורי לילה" בתחנה. פרג' הגיש תוכניות ב־Eco99 (לשעבר רדיו 99), וכיום מגיש גם ברדיו מהות החיים תוכנית לצד ירון ברובינסקי. פרג' מתגורר בתל אביב עם בת זוגו, נועה גלונסקה, ושני ילדיהם. פרג' ידוע באהדתו לקבוצת הכדורגל הפועל פתח תקווה. פרג', שנולד וגדל בעיר פתח תקווה, סיפר כי נהג ללכת למשחקים יחד עם אחיו, בן פרג'. פוטו פרג' (2016) – yes דוקו (פסטיבל ירושלים, התחרות הישראלית 2016) אלבום פרטי (2018) – רשת 13 להאיר את יוסי (2019) – HOT8 (פסטיבל ירושלים, התחרות הישראלית 2019) המלכה שושנה (2021) – HOT8 (פסטיבל דוקאביב, הסרט הפותח 2021) סרט בסנטר (2023) – HOT8 (פסטיבל דוקאביב, התחרות הישראלית 2023) שאגת ש"ס (2024) – HOT8 טלוויזיה 2003–2015 הפיג'מות (ערוץ הילדים) 2004 צרבת (ערוץ המוזיקה) 2007–2008 העיר שלנו (קשת, ערוץ 2) 2007–2008 הפיג'מות בקפה קר סול (Hot) 2008–2010 שבוע סוף! (רשת, ערוץ 2) 2009 האחים דה גמה (לוגי) 2009 הפיג'מות במופע של דובל'ה (Hot) 2011 נבחרת ישראל בטלוויזיה (ערוץ 10) 2011 החברים של נאור (תפקיד אורח) 2011–2012 חצויה (Hot) 2012 בית ספר למוסיקה - עולים כיתה (ערוץ הילדים) 2016–2020 תאג"ד (yes) 2016–2017 ילדי בית העץ (כאן חינוכית) 2017–היום סברי מרנן (קשת) 2020–2021 שב"ס (כאן 11) 2021 מצולמים (Hot) 2021 פגע וברח (Netflix) 2022 הכל טוב (ערוץ הופ!) תיאטרון 1999–2002 מופע בידור "מה קרה מלחמה?!" (תיאטרון צה"ל) 2013–2014 תעלת בלאומילך (התיאטרון הקאמרי) בימוי: אלי ביז'אווי וגורי אלפי 2015–2017 חולה אהבה בשיכון ג' (התיאטרון הקאמרי) בימוי: עדנה מזי"א 2018–2019 ציד המכשפות (התיאטרון הקאמרי) בימוי: גלעד קמחי 2020–2021 לילה אחד מרקוביץ (תיאטרון בית ליסין) בימוי: עירד רובינשטיין 2021–2022 סינית אני מדברת אליך (תיאטרון בית ליסין) בימוי: ציפי פינס 2023 טריאז' (תיאטרון בית ליסין) בימוי: ציפי פינס קולנוע 2010 פעם הייתי – במאי: אבי נשר (ישראל) 2013 מפריח היונים – במאי: ניסים דיין (ישראל) 2017 הכל שבור ורוקד – במאי: נוני גפן (ישראל) 2018 מבצע שלאגר – במאי: האראלד זיכריץ (ישראל, אוסטריה) 2021 עוד סיפור אחד – במאי: גורי אלפי (ישראל) 2022 קריוקי – במאי: משה רוזנטל (ישראל) מגיש רדיו וקריין 2007–2009 סיידקיק – רדיו 99 (eco99) 2007–2009 המסך הלבן – רדיו 99 (eco99) 2013–2015 ציפורי לילה טורס – גלי צה"ל 2015–היום בן וקובי פרג' – גלי צה"ל 2018–היום להציל את חיות הבר – קריינות (כאן חינוכית) 2023-היום להציל את חיות הבית - קריינות (כאן חינוכית) דיבוב 2006 טום 2006 לילי המכשפה 2007 מיקס מאקסטר 2007 ספירו ופנטזיו 2007 ההיסטוריה המטורפת של העולם 2007 אולימפיאדת החיות 2008 אנימליה 2009 הקרקס של ג'וג'ו 2011 איך עושים את זה 2011 צעצוע של סיפור בקיצור: פעמיים באז בבקשה 2011 מיקמק 2013 המסע לכוכב המינימיקים 2013 דני פנטום מופעי ילדים 2006 פסטיגל גיבורי הממלכה 2006–2011 הפיג'מות - המופע 2007 פסטיגל על הזמן מדיה וקבצים בנושא קובי פרג' בוויקישיתוף קובי פרג', ברשת החברתית פייסבוק קובי פרג', ברשת החברתית אינסטגרם קובי פרג', במסד הנתונים הקולנועיים IMDb (באנגלית) קובי פרג', באתר "אידיבי", מאגר הידע העברי לקולנוע ישראלי ועולמי קובי פרג', באתר ספר הקולנוע הישראלי קובי פרג', במיזם "אישים" לתיעוד היצירה הישראלית בן זגגי, קובי-קאי: ריאיון עם קובי פרג', באתר nrg‏, 14 במאי 2009 הדס בשן, ‏"אני לא ילד בן 20 מגאליס שנמרח בעיתונים בלי שהוא עבר משהו", באתר ‏מאקו‏, 6 בינואר 2015 איל שגיא ביזאוי, החיים על פי פרג': קובי פרג' מספר את סיפור הקרע משפחתי, באתר הארץ, 25 באוגוסט 2016 אבנר שביט‏, "לא כל דמעה של מזרחי מייצרת מאפה טורקי": ריאיון עם קובי פרג', באתר וואלה, 2 במרץ 2017 רותי זוארץ, ‏קובי פרג' בתפקיד חדש: "לעולם לא אוכל להבין מה זה לאבד חבר בקרב", באתר מעריב אונליין, 6 במרץ 2017 גאולה אבן-סער ב"שיחה אישית" עם קובי פרג', באתר כאן 11, 24 בנובמבר 2019 זוהר אורבך, ‏תמיד הייתי רציני, באתר ‏מאקו‏, 16 בפברואר 2023 קובי פרג', דף שער בספרייה הלאומית מאיה בניטה, ‏מה המאכל האהוב על קובי פרג'?, באתר ‏מאקו‏, 23 באפריל 2013